lav4e

**РЕПУБЛИКА БЪЛГАРИЯ**

**Министерство на земеделието, храните и горите**

**Областна дирекция “Земеделие”- гр. Русе**

**З А П О В Е Д**

**№ РД –04-22**

**гр. Русе, 09.02.2021 г.**

На основание чл. 3, ал. 4 от Устройствения правилник на областните дирекции „Земеделие”, чл. 27, ал. 9 от ЗСПЗЗ, § 12а от ПЗР на ЗСПЗЗ, чл. 105, ал. 2 и ал. 3 и чл. 106, ал. 1 от ППЗСПЗЗ, във връзка с писмо изх. 66-513/18.12.2020 г. на Министъра на земеделието, храните и горите, с които изразява съгласие за започване на процедура за обявяване на търг по реда на § 12а от ПЗР на ЗСПЗЗ за продажба на имоти

**Н А Р Е Ж Д А М:**

**I. Откривам първа процедура за провеждане на търг с тайно наддаване за продажба по реда на чл.27, ал. 9 във връзка с ал. 8, изр. второ, предл. първо** **от ЗСПЗЗ,** за придобиване право на собственост върху имот частна държавна собственост, представляващ земеделски земи по §12а от *ПЗР на ЗСПЗЗ, находящ се извън урбанизирана територия, както следва:*

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **№** | **Землище** | **Община** | **№ по КККР** | **Съседни имоти№ по КККР** | **Площ /дка/** | **НТП** | **Начална тръжна цена /лв./** | **Депозит /лв./** | **Разходи по**  **чл. 56ш,ал. 1,т. 2 от ППЗСПЗЗ /лв./** |
| 1 | с.Червена вода | Русе | 80460.187.26 | 80460.187.23 – Богомил Димитров Коджабашев 80460.187.14 „СОФИЯ-ГАЗ“ ООД 80460.187.92 Ведомствен път  80460.187.108 Ведомствен път  80460.71.42-Държавна частна – водна площ  80460.71.720 – Ведомствен път  80460.187.54 Държавна частна –водна площ  80460.297.721 – път от републиканската мрежа  80460.187.85 – път от републиканската мрежа | 18,104 | Стоп. двор самозале сила се земя | 24857,00 | 2485,70 | 140,00 |

1. **Условия за участие:** Право на участие в търга имат само собствениците на имоти в границите на стопанския двор, съседни на имота – предмет на търга, класиране на кандидатите се извършва, ако се явят поне двама легитимни кандидати /съседи/ и притежават документи за собственост на индивидуализирани съседни имоти /с отделни идентификатори в кадастралната карта и кадастрални регистри на землището/.
2. **Подаване на документи за участие в търга:** Заявителите или писмено упълномощено от тях лице с нотариална заверка на подписа подават в Областна дирекция „Земеделие” - Русе заявление по образец утвърден от Министъра на земеделието, храните и горите, в което се посочват: местонахождението, номерът и площта на поземления имот и предлаганата цена в лева за имота, изписана с цифри и думи. За всеки имот се подава отделно заявление.

При подаване на заявлението се прилага:

* Декларация, че не са „свързани лица“ по смисъла на Търговския закон и Данъчно осигурителния процесуален кодекс и „свързани предприятия“ по смисъла на Закона за малките и средни предприятия;
* Декларация за събиране, съхраняване и обработване на лични данни във връзка с Регламент /ЕС/ 2016/679 на Европейския парламент и на Съвета от 27.04.2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/ЕО/Общ регламент относно защитата на данните/, по форма, одобрена със заповед на директора на Областна дирекция „Земеделие“ – Русе;
* Документ за самоличност на заявителя или упълномощеното лице;
* Копие от документа за съдебна регистрация или Единен идентификационен код;
* Нотариално заверено пълномощно, когато документите се подават от упълномощено лице;
* Платежен документ за внесения депозит в оригинал за всеки имот поотделно, когато плащането не извършено по електронен път;
* Протокол от заседание на съответния оправомощен орган, съдържащ решение за закупуване на държавните имоти – предмет на продажбата, когато заявителят е юридическо лице;
* Копие от документа за собственост на съседен имот.

Предлаганата цена е в **цяло число левове** и не по-ниска от началната тръжна цена.

**II. Място и срок за получаване на заявления**: Документите за участие в търга се получават в сградата на Областна Дирекция „Земеделие” гр. Русе, ул. „Църковна независимост” № 16, ет. 7, стая № 6 всеки работен ден от 9:00 до 17:30 часа в срок от 30 /тридесет/ календарни дни считано от датата на публикуване на заповедта в местен вестник.

**III. Място и срок за подаване на заявления:** Документите за участие в търга се подават в сградата на Областна Дирекция “Земеделие” гр. Русе, ул. „Църковна независимост” № 16, ет. 7, стая № 6 всеки работен ден от 9:00 до 17:30 часа в срок от 30 /тридесет/ календарни дни считано от датата на публикуване на заповедта в местен вестник. **За всеки имот се подава отделно заявление.** Не се допускат за участие кандидатите, чиито заявления са подадени след срока.

**IV. Депозитът за участие е 10% от началната тръжна цена,** върху него не се начислява лихва и не подлежи на връщане при отказ от сключване на договор. Банковото бордеро /оригинал/ за внесения депозит се представя заедно с документите за участие в търга. За всеки имот се представя отделен документ за депозит. **Депозитът се внася по набирателна сметка на Областна Дирекция „Земеделие” гр.Русе**: **ОББ АД Русе - IBAN: BG18UBBS80023300251110, BIC:UBBSBGSF; Основание: Депозит за участие в търг по чл.27, ал.9 от ЗСПЗЗ.**

**V. Място за обявяване на протокола от търга:** Информационното табло на ОД „Земеделие” гр. Русе, ул. „Църковна независимост” № 16, ет. 7 и на интернет страницата на Дирекцията [**http://www.mzh.government.bg/ODZ-Ruse/bg/Home.aspx**](http://www.mzh.government.bg/ODZ-Ruse/bg/Home.aspx)**. В 7-дневен срок участниците могат да направят писмени възражения до тръжната комисия.**

**VI.** Търгът се провежда в случай, че поне двама кандидати са подали заявление за участие. Заявление, представено в незапечатан плик е недействително.Подадените пликове със заявления се записват с входящ номер, дата и час в регистъра. При явяване на един кандидат за даден имот, той се обявява за спечелил при обявената от него тръжна цена.

**VII.** Директорът на ОД „Земеделие” – Русе в 3 /три/ дневен срок след изтичането на крайния срок за подаване на заявления за участие в търга, назначава със заповед тръжна комисия. В 14 /четиринадесет/ дневен срок тръжната комисия разглежда заявленията, класира предложенията и определя спечелилия кандидат за всеки имот. За резултатите от търга се съставя протокол съгласно чл. 107, ал. 8 от ППЗСПЗЗ и се обявява на местата посочени в т. V.

**VIII**. В случаите по чл. 108, ал. 1 от ППЗСПЗЗ, когато кандидатите за един имот са предложили една и съща цена, между тях се провежда търг с явно наддаване като председателят на тръжната комисия ги уведомява по реда на ГПК за деня, часа, условията и реда, обявява началната тръжна цена, от която започва наддаването и определя стъпка на наддаването в размер на 100 /сто/ лева.

**IX.** Търгът се счита за спечелен от участника предложил най- високата цена за имота.

**X**. Лицата, които придобиват имотите по реда на чл. 27, ал. 9 от ЗСПЗЗ, заплащат разходите по чл.56ш, ал. 1, т. 2 от ППЗСПЗЗ.

**XI. Условия за връщане на депозита** – Депозитът на спечелилия участник се прихваща от цената при придобиване на имота. Внесените депозити от некласираните кандидати се възстановяват в 7-дневен срок след приключването на търга след подаване на заявление в счетоводството на Областна дирекция „Земеделие“ – гр. Русе, депозитът на кандидата, класиран на второ място – след подписване на договора със спечелилия кандидат. Депозитите на кандидатите, класирани на първо и второ място не се възстановяват при отказ за сключване на договор. Депозитът на обжалвалия търга участник се възстановява след влизане в сила на съдебното решение.

**XII.** След приключване на търга,министърът на земеделието, храните и горите или упълномощено от него длъжностно лице със заповед определя класираните на 1 и 2 място кандидати, която се публикува на интернет страницата на МЗХГ и на интернет страницата на ОД “Земеделие“-Русе - [**http: //www.mzh.government.bg/ODZ-Ruse/bg/Home.aspx**](http://www.mzh.government.bg/ODZ-Burgas/bg/Home.aspx) при спазване на изискванията на ЗЗЛД. Директорът на областната дирекция "Земеделие" уведомява участниците в търга по реда на ГПК за заповедта, която подлежи на обжалване в 14-дневен срок от уведомлението им по реда на АПК.

**XIII.** Министърът на земеделието, храните и горите или упълномощено от него длъжностно лице сключва договор с лицата, спечелили търга, след заплащане на цената на имота, дължимите данъци, такси и режийни разноски по **сметка на МЗХГ** – **BG97 BNBG 9661 3000 1500 01, БНБ–ЦУ София**.

**XIV.** Настоящата Заповед да се публикува на интернет страницата на Областна дирекция „Земеделие” – Русе, на страницата на Министерството на земеделието, храните и горите и в един местен вестник най-малко 30 /тридесет/ дни преди крайния срок за подаване на заявленията за участие. Заповедта следва да се постави в 3 /три/ дневен срок от издаването й на информационните табла на ОД ”Земеделие” – Русе, Общинска служба по земеделие – гр. Русе, област Русе и Кметството на населеното място по местонахождението на имота.

**БОРИСЛАВА БРАТОЕВА /П/**

*Директор на Oбластна дирекция «Земеделие» – гр. Русе*